Mål og visjoner for Fadder 2019

**Hva er Fadder?**

Fadder er en fadderordning ved studiestart for nye studenter av nåværende studenter ved UiS. Formålet med Fadder er at alle nye studenter skal få en fadder som introduserer de for det sosiale, akademiske og kulturelle tilknyttet det å være student ved UiS.

Hovedhensikten med Fadder er å forberede en flott velkomst for nye studenter ved UiS, samt ønske alle nåværende studenter velkommen til et nytt studieår. Fadder skal bidra til at nye studenter blir kjent med universitetet som campus, de muligheter universitetet tilbyr, i tillegg til de mulighetene studentorganisasjoner, linjeforeninger eller andre interesseorganisasjoner tilbyr. Videre skal Fadder presentere UiS som studiested og Stavanger som studentby.

**Mål og visjoner**

Vi ønsker med å arrangere Fadderfestivalen 2019:

* Å være en bidragsyter for sosial tilrettelegging
* Presentere UiS akademisk, i den forbindelse ønsker Fadder at institusjonen UiS viser en større interesse til fadderuken, der institusjonen kan stille med faglige arrangement
* Presentere Stavanger som studentby og kulturlivet byen kan tilby studenter
* Vise hva UiS kan tilby utenfor forelesningene

Vi vil at Fadder skal oppleves som en inkluderende, god og trygg start på studietiden for alle studenter. Fadder skal også bli sett på som en mulighet for nettverksbygging og brobygger til studentorganisasjoner og linjeforeninger.

Etter Fadderfestivalen vil vi at alle nye og gamle studenter skal føle en sterk tilhørighet til institusjonen og at de videre kommer til å få en bra studietid. Fadder skal bidra til at alle får gode og minnerike opplevelser, ikke bare etter fadderuken, men også resten av årene som kommer. Alt dette vil bidra til en økt trivsel og faglig presentasjoner, samt være med å utvikle et godt rykte om UiS og Stavanger som studentby.

 **Fadderstyret 2019 Stavanger, 07.11.2018**